MUNICIPIUL CRAIOVA
CONSILIUL LOCAL AL MUNICIPIULUI CRAIOVA







HOTĂRÂREA NR.414
Consiliul Local al Municipiului Craiova, întrunit în şedinţa  ordinară din data de 30.09.2009;

Având în vedere raportul nr.114807/2009 întocmit de Serviciul Resurse Umane prin care se propune preluarea persoanei cu atribuţii de mediator sanitar de către autoritatea publică locală şi rapoartele comisiilor de specialitate ale Consiliului Local al Municipiului Craiova nr.323, 324, 327, 328, 329/2009;  
În conformitate cu prevederile Legii nr.53/2003 privind Codul Muncii, modificată şi completată, Ordonanţei de Urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale şi Hotărârii Guvernului nr.56/2009 pentru aprobarea Normelor metodologice de aplicarea Ordonanţei de Urgenţă a Guvernului nr.162/2008;

În temeiul art.36 alin.2 lit.a coroborat cu alin.3 lit.b, art.45 alin.1 şi art.61 alin.2 din Legea nr.215/2001, republicată, privind administraţia publică locală;

hotărĂŞte:

Art.1. Se aprobă  preluarea persoanei cu atribuţii de mediator sanitar, identificată conform anexei nr.1 care face parte integrantă din prezenta hotărâre, începând cu data de 01.10.2009, cu păstrarea drepturilor şi obligaţiilor deţinute la această dată, în cadrul Direcţiei de Asistenţă şi Protecţie Socială.

Art.2. Pe data intrării în vigoare a prezentei hotărâri, se modifică în mod corespunzător Hotărârea Consiliului Local al Municipiului Craiova nr.218/2009 referitoare la aprobarea organigramei şi statului de funcţii ale aparatului de specialitate al primarului municipiului Craiova, conform anexelor nr.2 şi 3 care fac parte integrantă din prezenta hotărâre.

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Serviciul Resurse Umane şi Direcţia de Asistenţă şi Protecţie Socială vor aduce la îndeplinire prevederile prezentei hotărâri.  

	PREŞEDINTE DE ŞEDINŢĂ,
	CONTRASEMNEAZĂ,

	
	SECRETAR,

	Teodor Nicuşor SAS
	Nicoleta MIULESCU

